মাওবাদীদের সঙ্গে গুলির লড়াইয়ে শহিদ নিরাপত্তাবাহিনীর ২ জওয়ান

ওয়েব ডেস্ক: মাওবাদীদের সঙ্গে গুলির লড়াইয়ে শহিদ হলেন নিরাপত্তাবাহিনীর দুই জওয়ান (Maoist Gun Fight with Indian Security Personnel)। দুইপক্ষের সংঘর্ষে গুরুতর আহত আরও ১ জওয়ান। ঘটনা ঝাড়খণ্ডের পালামৌ জেলায়। বর্তমানে পালামৌর মেদনিরাই মেডিক্যাল কলেজ ও হাসপাতালে তাঁর চিকিৎসা চলছে।

সূত্রের খবর, বুধবার পুলিশের কানে গোপন সূত্রে খবর পৌঁছয় যে কেদল গ্রামে জঙ্গলে টিএসপিসি কমান্ডার শশীকান্ত গঞ্জুর তার স্কোয়াড নিয়ে লুকিয়ে রয়েছে। খবর পাওয়া মাত্রই তড়িঘড়ি অভিযানে নামে পুলিশ এবং সিআরপিএফের যৌথবাহিনী। রাত ১২টা থেকে শুরু হয় অভিযান। তারপরেই সংঘর্ষ বাঁধে টিএসপিসি এর সদস্য ও নিরাপত্তাবাহিনীর মধ্যে।

আরও পড়ুন: দেশের সেরা শিক্ষা প্রতিষ্ঠানের তালিকা প্রকাশ করল NIRF

নিরাপত্তাবাহিনীকে লক্ষ্য করে গুলি চালায় মাওবাদীরা (Maoist)। গুলির পাল্টা জবাব দেয় পুলিশও। জঙ্গলে মাওবাদীদের সঙ্গে গুলির লড়াই চলাকালীন গুলিবিদ্ধ হয়ে প্রাণ হারান দুই বীর জওয়ান। রক্তক্ষয়ী সংঘর্ষে গুরুতর জখম আরও এক। বর্তমানে পালামৌর মেদনিরাই মেডিক্যাল কলেজ ও হাসপাতালে তাঁর চিকিৎসা চলছে। ইতিমধ্যেই দুই জওয়ানের দেহ ময়নাতদন্তের জন্য পাঠানো হয়েছে। ঘটনাস্থলে অতিরিক্ত বাহিনী মোতায়েন করা হয়েছে।

প্রসঙ্গত, আগামী বছরের ৩১ মার্চের মধ্যে দেশ থেকে মাওবাদী মুছে ফেলার ডাক দিয়েছেন স্বরাষ্ট্র মন্ত্রী অমিত শাহ (Amit Shah)। সেই লক্ষ্যেই ছত্তিশগড়, ঝাড়খণ্ডের মতো রাজ্যের মাও ডেরায় অভিযানের মাত্রাও বেড়েছে। ছত্তিশগড়, মহারাষ্ট্র ও তেলেঙ্গানা সীমানা ঘেঁষা পাহাড় ও জঙ্গলে ঘাঁটি গেড়ে থাকা ১০০০ মাওবাদীকে ধরতে নামানো হয়েছে প্রায় ২০ হাজারের বেশি যৌথ বাহিনীকে। তবে এবার মাওবাদীদের পাল্টা মারে দুই জওয়ানকে হারাল দেশ।

দেখুন অন্য খবর